Ներկայումս Չեմբերսը Atlanta Newspapers ընկերության համանախագահն է և Cox Enterprises-ի տնօրենը, որը Միացյալ Նահանգների խոշորագույն դիվերսիֆիկացված մեդիա ընկերությունն է։ Cox Enterprises-ին են պատկանում երկրի խոշորագույն մալուխային հեռուստատեսությունը՝ Cox Communications-ը, The Atlanta Journal-Constitution և The Palm Beach Post թերթի հրատարակչությունները, հեռուստա- և ռադիոընկերություններ և Manheim Auctions աճուրդային ընկերությունը, որը վաճառքի է հանում ավտոմեքենաներ։ Բացի այդ, Cox Enterprises-ը բաժնետեր է այնպիսի ինտերնետ ընկերությունների, ինչպիսին է՝ Autotrader-ը՝ աշխարհի խոշորագույն կայքը, որը զբաղվում է ավտոմեքենաների մանրածախ առևտրով։